CELEX: 32008R0283
Language: el
Date: 2008-03-27 00:00:00
Title: Κανονισμός (ΕΚ) αριθ. 283/2008 της Επιτροπής, της 27ης Μαρτίου 2008 , για την αντικατάσταση του παραρτήματος I του κανονισμού (ΕΚ) αριθ. 673/2005 του Συμβουλίου για την επιβολή πρόσθετων δασμών στις εισαγωγές ορισμένων προϊόντων καταγωγής Ηνωμένων Πολιτειών της Αμερικής

28.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 86/19
            
         
      ΚΑΝΟΝΙΣΜΌΣ (ΕΚ) αριθ. 283/2008 ΤΗΣ ΕΠΙΤΡΟΠΉΣ
   
   της 27ης Μαρτίου 2008
   για την αντικατάσταση του παραρτήματος I του κανονισμού (ΕΚ) αριθ. 673/2005 του Συμβουλίου για την επιβολή πρόσθετων δασμών στις εισαγωγές ορισμένων προϊόντων καταγωγής Ηνωμένων Πολιτειών της Αμερικής
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 673/2005 του Συμβουλίου, της 25ης Απριλίου 2005, για την επιβολή πρόσθετων δασμών στις εισαγωγές ορισμένων προϊόντων καταγωγής Ηνωμένων Πολιτειών της Αμερικής (1), και ιδίως το άρθρο 3,
   Εκτιμώντας τα ακόλουθα:
   
               (1)
            
            
               Επειδή οι Ηνωμένες Πολιτείες δεν εναρμόνισαν το νόμο περί αντισταθμίσεως για συνέχιση του ντάμπινγκ και διατήρηση της επιδότησης (CDSOA) με τις υποχρεώσεις που υπέχουν στο πλαίσιο των συμφωνιών του ΠΟΕ, ο κανονισμός (ΕΚ) αριθ. 673/2005 επέβαλε πρόσθετο τελωνειακό δασμό 15 % κατ’ αξία στις εισαγωγές ορισμένων προϊόντων καταγωγής Ηνωμένων Πολιτειών της Αμερικής από την 1η Μαΐου 2005. Σύμφωνα με την άδεια του ΠΟΕ να ανασταλεί η εφαρμογή των παραχωρήσεων προς τις Ηνωμένες Πολιτείες, η Επιτροπή θα αναπροσαρμόζει ετησίως το επίπεδο της αναστολής στο επίπεδο της ολικής ή μερικής αναίρεσης των οφελών η οποία προκύπτει για την Κοινότητα από το νόμο CDSOA τη δεδομένη στιγμή.
            
         
               (2)
            
            
               Οι πληρωμές που προβλέπει ο νόμος CDSOA για το πλέον πρόσφατο έτος για το οποίο υπάρχουν διαθέσιμα στοιχεία αφορούν την κατανομή των δασμών αντιντάμπινγκ και των αντισταθμιστικών δασμών που εισπράχθηκαν κατά το φορολογικό έτος 2007 (1η Οκτωβρίου 2006 έως 30 Σεπτεμβρίου 2007). Βάσει των στοιχείων που δημοσίευσε η Υπηρεσία Τελωνείων και Προστασίας των Συνόρων των Ηνωμένων Πολιτειών, το επίπεδο της ολικής ή μερικής αναίρεσης των οφελών την οποία υπέστη η Κοινότητα υπολογίζεται σε 33,38 εκατ. δολάρια ΗΠΑ.
            
         
               (3)
            
            
               Δεδομένου ότι αυξήθηκε το επίπεδο της ολικής ή μερικής αναίρεσης των οφελών και, συνεπώς, της αναστολής, τα τελευταία τριάντα προϊόντα του καταλόγου του παραρτήματος Ι του κανονισμού (ΕΚ) αριθ. 673/2005 πρέπει να αφαιρεθούν από τον κατάλογο του παραρτήματος Ι του εν λόγω κανονισμού.
            
         
               (4)
            
            
               Οι συνέπειες της επιβολής πρόσθετου εισαγωγικού δασμού ύψους 15 % κατ’ αξία στις εισαγωγές των προϊόντων του παραρτήματος Ι καταγωγής Ηνωμένων Πολιτειών αντιπροσωπεύουν, για ένα έτος, εμπορική αξία που δεν υπερβαίνει τα 33,38 εκατ. δολάρια ΗΠΑ.
            
         
               (5)
            
            
               Για να εξασφαλιστεί ότι δεν θα υπάρξουν καθυστερήσεις στον εκτελωνισμό των εμπορευμάτων που αφαιρούνται από το πεδίο εφαρμογής του πρόσθετου εισαγωγικού δασμού ύψους 15 % κατ’ αξία, ο παρών κανονισμός πρέπει να αρχίσει να ισχύει την ημέρα της δημοσίευσής του.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για τα εμπορικά αντίποινα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 673/2005 αντικαθίσταται από το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Μαΐου 2008.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Μαρτίου 2008.
      
         
            Για την Επιτροπή
         
         Peter MANDELSON
         
         
            Μέλος της Επιτροπής
         
      
   
   
      (1)  ΕΕ L 110 της 30.4.2005, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 409/2007 της Επιτροπής (ΕΕ L 100 της 17.4.2007, σ. 16).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ I
            Τα προϊόντα στα οποία επιβάλλονται πρόσθετοι δασμοί προσδιορίζονται με τους αντίστοιχους οκταψήφιους κωδικούς ΣΟ. Η περιγραφή των προϊόντων που υπάγονται στους κωδικούς αυτούς παρατίθεται στο παράρτημα Ι του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε με τον κανονισμό (ΕΚ) αριθ. 493/2005 (2).
            
                         
                     
                     
                        0710 40 00
                     
                  
                         
                     
                     
                        4803 00 31
                     
                  
                         
                     
                     
                        4818 30 00
                     
                  
                         
                     
                     
                        4818 50 00
                     
                  
                         
                     
                     
                        4820 10 50
                     
                  
                         
                     
                     
                        4820 10 90
                     
                  
                         
                     
                     
                        4820 30 00
                     
                  
                         
                     
                     
                        4820 50 00
                     
                  
                         
                     
                     
                        4820 90 00
                     
                  
                         
                     
                     
                        6103 43 00
                     
                  
                         
                     
                     
                        6104 63 00
                     
                  
                         
                     
                     
                        6203 43 11
                     
                  
                         
                     
                     
                        6203 43 19
                     
                  
                         
                     
                     
                        6203 43 90
                     
                  
                         
                     
                     
                        6204 63 11
                     
                  
                         
                     
                     
                        6204 63 18
                     
                  
                         
                     
                     
                        6204 63 90
                     
                  
                         
                     
                     
                        6204 69 18
                     
                  
                         
                     
                     
                        6204 69 90
                     
                  
                         
                     
                     
                        6301 30 10
                     
                  
                         
                     
                     
                        6301 30 90
                     
                  
                         
                     
                     
                        6301 40 10
                     
                  
                         
                     
                     
                        6301 40 90
                     
                  
                         
                     
                     
                        8467 21 99
                     
                  
                         
                     
                     
                        8705 10 00
                     
                  
                         
                     
                     
                        9003 19 30
                     
                  
                         
                     
                     
                        9009 11 00
                     
                  
                         
                     
                     
                        9009 12 00
                     
                  
      
      
         (1)  ΕΕ L 256 της 7.9.1987, σ. 1.
      
         (2)  ΕΕ L 82 της 31.3.2005, σ. 1.»